text: Ulykke spærrede motorvej i det ene spor
  12 september 2011 kl. 19.48
  En ulykke spærrede kort efter klokken 19 mandag aften motorvej E20 mellem Vejen og Lunderskov i østgående retning, da en vindmølletransporter kom i slinger.
  Transporteren pløjede 200 meter autoværn op i midterrabatten, stillede sig på tværs af vejen og spærrede for al trafik i østgående retning. 
  Politiet oplyser, at motorvejen er lukket frem til midnat. Herefter begynder arbejdet med at reetablere autoværnet. Det betyder fartnedsættelse til 70 km/timen fra i nat og hele dagen i morgen.
  